विभागीय योजनाओं और कार्यक्रमों के क्रियान्वयन में अंतरविभागीय समन्वय के लिये संभागीय आयुक्त बी एम शर्मा द्वारा आयोजित की जाने वाली बैठक में संयुक्त आयुक्त बी एल जाटव, उपायुक्त विनोद भार्गव सहित विभागीय अधिकारी उपस्थित थे। संभागीय आयुक्त बी एम शर्मा ने कहा कि ग्वालियर से स्थानांतरित होने के पश्चात भी बिना सक्षम स्वीकृति के शासकीय आवासों में निवास कर रहे शासकीय अधिकारियों-कर्मचारियों से निर्धारित प्रक्रिया के तहत आवास खाली कराए जाएँ। इनके कारण कई अधिकारी-कर्मचारियों को शासकीय आवास आवंटित नहीं हो पा रहे हैं। उन्होंने लोक निर्माण विभाग के अधिकारियों को निर्देशित किया कि शासकीय आवासों की वर्तमान स्थिति और बिना सक्षम स्वीकृति के शासकीय आवास में निवास कर रहे लोगों की विस्तृत रिपोर्ट इस कार्यालय को प्रस्तुत करें। इसके साथ ही अनाधिकृत रूप से निवास कर रहे अधिकारी-कर्मचारियों को नोटिस जारी किए जाएँ।